MONO บวกแรง 7% รับแผนเพิ่มทุน 347 ล้านหุ้น ขาย “พีพี” ลุยขยายทีวีดิจิตอล
MONO บวกแรง 7% รับผลงานครึ่งแรก 2565 โตแกร่ง-เคาะเพิ่มทุน 347 ล้านหุ้น ขาย “พีพี” ลุยขยายทีวีดิจิตอลเต็มสูบ
MONO บวกแรง 7% รับผลงานครึ่งแรกโตแกร่ง-เคาะเพิ่มทุน 347 ล้านหุ้น ขาย “พีพี” ลุยขยายทีวีดิจิตอลเต็มสูบ
18 ส.ค. 2565

ผู้สื่อข่าวรายงานว่า บริษัท โมโน เน็กซ์ จำกัด (มหาชน) หรือ MONO ณ เวลา 15:45 น. อยู่ที่ระดับ 1.54 บาท บวก 0.10 บาท หรือ 6.94% ราคาหุ้นสูงสุด 1.54 บาท ราคาหุ้นต่ำสุด 1.42 บาท ด้วยมูลค่าซื้อขาย 73.84 ล้านบาท

ด้าน MONO รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 มีกำไรสุทธิ อยู่ที่ระดับ 21.33 ล้านบาท  โต 44% จากช่วงเดียวกันของปีก่อนก่อน 14.73 ล้านบาท ส่วนงวด 6 เดือนแรกปี 2565 อยู่ที่ 32.52 ล้านบาท โต 16% จากช่วงเดียวกันของปีก่อน 27.86 ล้านบาท
โดยก่อนหน้านี้ MONO เปิดเผยว่า ที่ประชุมคณะกรรมการบริษัท ครั้งที่ 4/2565 เมื่อวันที่ 10 สิงหาคม 2565 อนุมัติให้นำเสนอที่ประชุมสามัญผู้ถือหุ้น เพื่อพิจารณาอนุมัติการเพิ่มทุนจดทะเบียนอีกจำนวน 34,700,000 บาท แบ่งออกเป็นหุ้นสามัญจำนวน 347,000,000 หุ้น มูลค่าที่ตราไว้หุ้นละ 0.10 บาท จากทุนจดทะเบียนเดิมจำนวน 347,105,403.80 บาท เป็นทุนจดทะเบียนจำนวน 381,805,403.80 บาท แบ่งออกเป็นหุ้นสามัญ จำนวน 3,818,054,038 หุ้น มูลค่าหุ้นที่ตราไว้หุ้นละ 0.10 บาท เพื่อเสนอขายให้แก่บุคคลในวงจำกัดกำหนดราคาเสนอขายไม่ต่ำกว่าร้อยละ 90 ของราคาตลาดถัวเฉลี่ยของหุ้น
ทั้งนี้ คณะกรรมการบริษัท มีความเห็นว่าการออกหุ้นเพิ่มทุนแบบมอบอำนาจทั่วไป (General Mandate) ทำให้บริษัทรักษาและเพิ่มสภาพคล่องทางการเงินของบริษัท โดยสามารถระดมทุนได้ภายในระยะเวลาอันสั้น เพื่อให้มีเงินทุนหมุนเวียนเพียงพอเพื่อรองรับการขยายธุรกิจต่อไป
โดยในปี 65 – 66 บริษัทฯ มีแผนการลงทุนทั้งสิ้นรวมประมาณ 2,200 ล้านบาท เพื่อจำหน่ายและเผยแพร่ทุกแพลตฟอร์มในกลุ่มบริษัทฯ ได้แก่ รองรับการเติบโตของช่องทีวีดิจิตอล MONO29 บริการดูหนังออนไลน์แบบบอกรับสมาชิก MonoMax บริการคอนเทนต์สำหรับช่องรายการบนบริการ 3BB GIGATV และแพลตฟอร์มอื่น รวมถึงการบริหารลิขสิทธิ์เพิ่มช่องทางการจัดจำหน่ายไปต่างประเทศ โดยการเพิ่มทุนไม่มีผลกระทบต่อการประกอบธุรกิจของบริษัทฯตลอดจนฐานะการเงินและผลการดำเนินงานของบริษัทฯ
ด้าน MONO รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 มีกำไรสุทธิ อยู่ที่ระดับ 21.33 ล้านบาท  โต 44% จากช่วงเดียวกันของปีก่อนก่อน 14.73 ล้านบาท ส่วนงวด 6 เดือนแรกปี 2565 อยู่ที่ 32.52 ล้านบาท โต 16% จากช่วงเดียวกันของปีก่อน 27.86 ล้านบาท